

SASKAŅOTS

Ieslodzījuma vietu pārvaldes

priekšniece ģenerāle

Ilona Spure

2019. gada 12. augustā

INFORMATĪVAIS PAZIŅOJUMS

## 1. Pasūtītājs:

## Ieslodzījuma vietu pārvalde, Stabu iela 89, Rīga, LV-1009, reģ.Nr.90000027165

**2. Iepirkuma identifikācijas Nr. IeVP 2019/88/NFI**

Iepirkums tiek veikts Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros.

Saskaņā ar Publisko iepirkumu likumu, ja piegādes vai pakalpojumu līgumcena ir līdz 10000,00 EUR (desmit tūkstoši *euro* un nulle centi), pasūtītājs ir tiesīgs nepiemērot Publisko iepirkumu likuma regulējumu.

3. Iepirkuma priekšmets: Fotogrāfa pakalpojumi.

Viens pretendents drīkst iesniegt tikai vienu piedāvājumu par visu iepirkuma priekšmetu kopā.

Pasūtītāja plānotais finansējums ir līdz 3500,00 EUR bez PVN.

4. Līguma izpildes vietas:

* 1. Ieslodzījuma vietu pārvalde, Stabu iela 89, Rīga, LV-1009;
  2. Rīgas Centrālcietums, Mazā Matīsa iela 5, Rīga, LV-1009;
  3. Iļģuciema cietums, Tvaikoņu iela 3, Rīga, LV-1007;
  4. Jelgavas cietums, Palīdzības iela 3, Jelgava, LV-3001;
  5. Jēkabpils cietums, Ķieģeļu iela 14, Jēkabpils, LV-5202;
  6. Olaines cietums (Latvijas Cietumu slimnīca), Rīgas iela 10, Olaine, LV-2114;
  7. Valmieras cietums, Dzirnavu iela 32, Valmiera, LV-4219;
  8. Liepājas cietums, Dārza iela 14-16, Liepāja, LV-3401;
  9. Cēsu Audzināšanas iestāde nepilngadīgajiem, Līgatnes iela 6, Cēsis, Cēsu nov., LV-4101;
  10. Daugavgrīvas cietums, Lielā iela 1, Daugavpils, LV-5418 un 18.novembra iela 66A, Daugavpils, LV-5404;
  11. un citur Latvijas teritorijā, pēc nepieciešamības.

5. Līguma izpildes termiņš:

2 (divi) gadi no līguma noslēgšanas brīža. Pasūtītājs Līguma darbības laikā piesaka Pakalpojumus pēc nepieciešamības.

**6.** **Iepirkuma apjoms un tehniskā specifikācija:**

Tehniskā specifikācija noteikta Informatīvā paziņojuma 1. pielikumā.

**7. Apmaksas nosacījumi:**

Puses paraksta pieņemšanas-nodošanas aktu pēc katras pakalpojuma sniegšanas reizes atbilstoši līguma noteikumiem. Izpildītājs izsniedz rēķinu Pasūtītajam pēc pieņemšanas-nodošanas akta abpusējas parakstīšanas. Pasūtītājs veic apmaksu 30 (trīsdesmit) kalendāra dienu laikā no rēķina saņemšanas dienas, pārskaitot to uz izpildītāja norādīto norēķinu kontu.

**8. Piedāvājuma izvēles kritēriji:**

Par pretendenta piedāvājuma izvēles kritēriju tiek noteikts piedāvājums **ar viszemāko kopējo nosacīto līgumcenu (bez pievienotās vērtības nodokļa (turpmāk – PVN)) saskaņā ar Informatīvā paziņojuma 2. pielikumā noteikto Finanšu piedāvājuma veidlapu,** kas atbilst Informatīvajā paziņojumā minētajām prasībām un tehniskajai specifikācijai. Kopējo nosacīto līgumcenu veido pakalpojuma sniegšanas vienas vienības izcenojumu kopējā summa. Līgumcenā ir jāiekļauj visi nodokļi (izņemot PVN) un izdevumi, tajā skaitā transporta pakalpojumu, piegādes u.c., izmaksas, kas saistītas ar Tehniskajā specifikācijā nenorādīto un neparedzēto darbu izpildi, kas saistīti ar Iepirkuma priekšmeta īstenošanu noteiktajā termiņā un vietā.

**9. Finanšu piedāvājuma noformēšana:**

* 1. Pretendents iesniedz finanšu piedāvājumu par iepirkuma priekšmetu.
  2. Piedāvājums jāsagatavo saskaņā ar pievienoto finanšu piedāvājuma formu (Informatīvā paziņojuma 2. pielikums).

**10. Prasības pretendentiem.**

**10.1.** **Pretendentiem piedāvājumā jāiesniedz sekojoši dokumenti:**

10.1.1. finanšu piedāvājums saskaņā ar Informatīvā paziņojuma 2. pielikumu;

10.1.2. **apliecinājums**, ka piedāvātā pakalpojuma kvalitāte, kvantitāte atbilst Informatīvā paziņojuma 1. pielikumā norādītajām prasībām un pretendenta rīcībā ir atbilstoša tehnika/ aprīkojums pakalpojuma nodrošināšanai;

10.1.3. **apliecinājums**, saskaņā ar Informatīvā paziņojuma 3. pielikumu;

10.1.4. **apliecinājums**,ka pretendents darbojas 3. punktā norādīto pakalpojumu nodrošināšanasjomā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam līdzvērtīgu līgumu izpildē. Par iepirkuma priekšmetam atbilstošu līgumu tiks uzskatīti tādi līgumi, kuru ietvaros pretendents ir sniedzis Iepirkuma priekšmetam atbilstošus foto pakalpojumus norādītajā apjomā (atbilstoši Informatīvā paziņojuma 1. pielikumam) (par katru tehniskajā specifikācijā (atbilstoši Informatīvā paziņojuma 1. pielikumam) norādīto pakalpojuma veidu var tikt norādīts atsevišķs līgums (pieredze vismaz 2 (divu) Iepirkuma priekšmetam līdzvērtīgu līgumu izpildē), taču kopējai pieredzei ir jābūt līdzvērtīgai šī iepirkuma norādītajam apjomam);

10.1.5. a**tsauksmes** no Informatīvā paziņojuma 10.1.4. apakšpunktā (pretendenta pieredze) minēto pakalpojumu saņēmējiem. Atsauksmēs jābūt norādei, ka līgums tika izpildīts noteiktajā termiņā un kvalitatīvi.

**10.2.** Piedāvājuma dokumentus var iesniegt:

1) elektroniski – [ievp@ievp.gov.lv](mailto:ievp@ievp.gov.lv);

2) pa faksu – 67278697;

3) pa pastu – Ieslodzījuma vietu pārvalde, Stabu iela 89, Rīga, LV-1009;

4) personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālrunis 67290096, 67290122).

**10.3.** Piedāvājums jāiesniedz ne vēlāk kā līdz **2019. gada 30. augustam plkst. 11.00** (pēc vietējā laika). Pēc norādītā datuma un laika piedāvājumi netiks pieņemti. Ja Pretendents izvēlas nosūtīt Piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt Piedāvājuma savlaicīgu nogādāšanu norādītajā adresē uzņemas Pretendents.

Uz piedāvājuma jānorāda:

1) pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta, nodokļu maksātāja kods);

2) iepirkuma nosaukums un identifikācijas numurs.

**11. Kontaktpersonas:**

11.1.par Tehnisko specifikāciju – Ieslodzījuma vietu pārvaldes centrālā aparāta Projektu izstrādes daļas vadītāja Lāsma Kauliņa, tālrunis: 67290338, e-pasta adrese: [lasma.kaulina@ievp.gov.lv](mailto:lasma.kaulina@ievp.gov.lv).

11.2. par vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas vadītājs Maksims Laškovs, tālr. 67290318, e-pasts: [maksims.laskovs@ievp.gov.lv](mailto:maksims.laskovs@ievp.gov.lv).

1. pielikums

iepirkuma procedūras

(Nr. IeVP 2019/88/NFI)

Informatīvajam paziņojumam

**Tehniskā specifikācija**

1. Vispārīgā informācija

Lai nodrošinātu ieslodzījuma vietu sistēmā aktuālo notikumu, pasākumu, ieslodzījuma sistēmas infrastruktūras un ar nozari saistītu objektu atspoguļošanu fotogrāfijās, ir nepieciešami atbilstoši foto pakalpojumi. Fotogrāfijas tiks izmantotas Ieslodzījuma vietu pārvaldes (turpmāk - Pārvaldes) komunikācijā kā vizuāls materiāls, tajā skaitā veidojot informatīvos materiālus par ieslodzījuma vietu sistēmā aktuāliem jautājumiem.

Pārvaldes mājaslapā un sociālajos medijos aktuālās ziņas tiks papildinātas ar fotogrāfijām un atbilstošiem vizuālajiem materiāliem.

Lielformāta fotogrāfijas (Kanvas) tiks izmantotas kā interjera priekšmeti.

Tāpat fotogrāfijas tiks izmantotas citos komunikācijas formātos, kā, piemēram, bukletos, žurnālos, plakātos, prezentācijās u.c.

Izpildītājam jānodrošina arī portretfoto sagatavošana Ieslodzījuma vietu pārvaldes amatpersonām un/ vai darbiniekiem.

1. Pakalpojumu sniegšanas vieta
   1. Izpildītājam jāspēj nodrošināt Pakalpojumi saskaņā ar Pasūtītāja sniegto informāciju.
   2. Fotografēšana būs jāveic sekojošās adresēs:
      1. Ieslodzījuma vietu pārvalde, Stabu iela 89, Rīga;
      2. Rīgas Centrālcietums, Mazā Matīsa iela 3, Rīga;
      3. Iļģuciema cietums, Tvaikoņa iela 3, Rīga;
      4. Jelgavas cietums, Palīdzības iela 3, Jelgava;
      5. Jēkabpils cietums, Ķieģeļu iela 14, Jēkabpils;
      6. Olaines cietums, Rīgas iela 10, Olaine;
      7. Valmieras cietums, Dzirnavu iela 32, Valmiera;
      8. Liepājas cietums, Dārzu iela 14-16, Liepāja;
      9. Cēsu Audzināšanas iestāde nepilngadīgajiem, Līgatnes iela 6, Cēsis;
      10. Daugavgrīvas cietums, Lielā iela 1 un 18.novembra iela 66A, Daugavpils;
      11. un citur Latvijas teritorijā, pēc nepieciešamības.
2. Pakalpojumu nodrošināšanā iesaistītais personāls
   1. Izpildītājs nosaka nepieciešamo personāla apjomu un ir atbildīgs par tā piesaisti, lai kvalitatīvi un savlaicīgi nodrošinātu Pakalpojuma sniegšanu.
   2. Izpildītājam jānodrošina fotogrāfiju redakcijas un pamata apstrādes funkcijas (kadrēšana, krāsu korekcija, ekspozīcijas uzlabošana, utt.).
   3. Izpildītājam jāspēj nodrošināt Pakalpojumi, strādājot neregulāras darba stundas.
   4. Pasūtītājs Izpildītāju regulāri informē par izmaiņām pasākumu kalendārā un sniedzamajiem Pakalpojumiem.
   5. Pirms katra pasākuma tiek organizētas pārrunas starp Pasūtītāja pilnvaroto pārstāvi un Izpildītāja pilnvaroto pārstāvi, lai saskaņotu galvenos fotografēšanas objektus un nepieciešamo Izpildītāja personāla apjomu. Pārrunas var notikt klātienē, pa tālruni vai tiešsaistē (e-pasts), iepriekš vienojoties ar Pasūtītāja pilnvaroto pārstāvi.
   6. Izpildītājs no savas puses deleģē pilnvaroto pārstāvi sadarbībai ar Pasūtītāju.
3. Nepieciešamo Pakalpojumu apraksts:
   1. Nodrošināt sniegtos pakalpojumu Pārvaldes rīkotajos pasākumos;
   2. Izpildītāja pienākums ir sagatavot fotogrāfijas, kas objektīvi un pilnvērtīgi atspoguļo pasākuma norisi, nodrošinot pēc iespējas visu amatpersonu/ darbinieku klātbūtni fotogrāfijās, kā arī ietverot elementus no pasākuma norises gaitas. Tāpat Izpildītājam jāspēj atspoguļot pasākums, gan izmantojot radošu stilu, gan fotogrāfijās iekļaujot pasākuma norises vietas objekta apkārtējās vides elementus, ievērojot, ka ieslodzījuma vietā nav atļauts:
      1. filmēt vai fotografēt kontrolposteņus, sargtorņus, caurlaides;
      2. tuvplānā fiksēt drošības sistēmas un inženiertehniskos līdzekļus (novērošanas kameras, vārtu mehānismus, signalizāciju iekārtas, detektorus u.tml.);
      3. bez saskaņojuma filmēt vai fotografēt personālu, kas nepiedalās attiecīgajā aktivitātē vai pasākumā;
      4. bez saskaņojuma filmēt vai fotografēt ieslodzītos.
   3. Pasākuma norises laikā vai ne vēlāk kā 2 (divu) stundu laikā pēc pasākuma trīs pasākumu raksturojošas fotogrāfijas, kuras ir izmantojamas bez apstrādes (publicitātes vajadzībām atbilstošā kvalitātē) ir jāiesniedz Pasūtītāja norādītajai kontaktpersonai.
   4. Fotogrāfijas no pasākuma Izpildītājs elektroniski nodod Pasūtītājam 2 (divu) kalendāro dienu laikā, norādot pasākuma nosaukumu, gadu, datumu, autoru.

|  |  |  |  |  |
| --- | --- | --- | --- | --- |
| Nr.p.k. | Pakalpojuma veids | Pakalpojuma apraksts | Apjoms | Darbu izpildes termiņš |
| 1. | Ieslodzījuma vietu infrastruktūras fotografēšana | Ieslodzījuma vietu infrastruktūras – ēku un teritorijas fotografēšana (tai skaitā iekļaujot teritorijas aerofoto no drona).  Katram objektam sagatavot vismaz 15 profesionāli apstrādātas fotogrāfijas (vismaz 5 no tām – aerofoto), kā arī iesniegt RAW uzņēmumus (visas fotogrāfijas jāiesniedz elektroniski).  Apstrādāto fotogrāfiju izšķirtspēja vismaz 12 Mpx (4000 x 3000px).  Fotoaparātam ir jāizmanto tādas lēcas, lai fotogrāfijās nebūtu vērojams "zivs acs" efekts, t.i. nebūtu stipri izliekta horizontālā līnija.  Pasūtītāja izvēlētas 10 fotogrāfijas jāiesniedz pasūtītājam Kanvas formātā (fotogrāfija uzdrukāta uz audekla, kas piestiprināts pie vieglas konstrukcijas koka rāmja). Kanvas izmērs: 80 x 120 cm. | 9 objektu fotografēšana (2.2.2. – 2.2.10. punktā norādītajās adresēs).\*  No katra objekta 15 apstrādātas fotogrāfijas.\*  10 fotogrāfijas iesniegtas Kanvas formātā.\* | 10 kalendāro dienu laikā no infrastruktūras fotografēšanas dienas. |
| 2. | Objektu fotografēšana ieslodzījuma vietu infrastruktūrā | Ieslodzījuma vietu sistēmai raksturīgu atsevišķu lietu un objektu mākslinieciska atspoguļošana fotogrāfijās.  Daļai no fotogrāfijām jāataino ieslodzījuma vietas ikdiena, paredzot fonā ieslodzītos un/vai personālu, bet fotogrāfijās neakcentējot konkrētu personu.  Sagatavot 120 profesionāli apstrādātas fotogrāfijas, kā arī iesniegt RAW uzņēmumus (visas fotogrāfijas jāiesniedz elektroniski).  Vismaz 4 fotogrāfijām (saskaņā ar Pasūtītāja norādījumiem) jābūt izgatavotām tādā formātā, lai to kvalitāte būtu piemērota lielformāta banera izgatavošanai. | Fotografēšana vismaz 3 dažādos objektos (vismaz trijās no 2.2. punktā norādītājām adresēm).\*  No katra objekta 40 apstrādātas fotogrāfijas.\* | 10 kalendāro dienu laikā no objektu fotografēšanas dienas. |
| 3. | Portret foto sagatavošana | Ieslodzījuma vietu sistēmas amatpersonu/ darbinieku portret foto sagatavošana (1 personai vismaz 10 apstrādātas fotogrāfijas).  Portret foto uzņemšana jānodrošina amatpersonas/ darbinieka darba vietā. Un/ vai foto sesija darba vidē. | 15 personu portret foto sagatavošana/ apstrāde.\* | 10 kalendāro dienu laikā no portretu fotografēšanas dienas. |
| 4. | Fotogrāfa pakalpojumi dažāda formāta pasākumos (piemēram, konferencēs, Ieslodzījuma vietu pārvaldes svinīgajos pasākumos, preses konferencēs, u.tml.) | Nodrošināt pasākumu fotografēšanu, sagatavojot fotogrāfijas, kas objektīvi un pilnvērtīgi atspoguļo pasākuma norisi, nodrošinot visu amatpersonu klātbūtni fotogrāfijās, kā arī ietverot elementus no pasākuma norises gaitas. Tāpat Pakalpojuma sniedzējam ir jāatspoguļo pasākums gan izmantojot radošu stilu, gan fotogrāfijās iekļaujot pasākuma norises vietas objekta un apkārtējās vides elementus. No katra pasākuma sagatavot 20 profesionāli apstrādātas fotogrāfijas, kā arī iesniegt RAW uzņēmumus (visas fotogrāfijas jāiesniedz elektroniski). | No katra pasākuma 20 apstrādātas fotogrāfijas elektroniskā formātā.\*  Aptuvenais pasākumu skaits – 4 pasākumi gadā. | 3 pasākumu raksturojošas fotogrāfijas jāiesniedz ne vēlāk kā 2 (divu) stundas pēc pasākuma norises. Pārējās fotogrāfijas jāiesniedz Pasūtītājam 2 kalendāro dienu laikā. |

\*visi tehniskajā specifikācijā norādītie pakalpojumu apjomi ir norādīti aptuveni, tie līguma darbības laikā, abpusēji vienojoties, var tikt palielināti vai samazināti.

2. pielikums

iepirkuma procedūras

(Nr. IeVP 2019/88/NFI)

Informatīvajam paziņojumam

**FINANŠU PIEDĀVĀJUMS**

Saskaņā ar Ieslodzījuma vietu pārvaldes iepirkuma "Fotogrāfa pakalpojumi" (iepirkuma identifikācijas Nr. IeVP 2019/88/NFI) noteikumiem, \_\_\_\_\_\_\_\_\_\_\_\_\_ (*pretendenta nosaukums)* apstiprina, ka piekrīt iepirkuma noteikumiem, un piedāvā nodrošināt fotogrāfa pakalpojumus, par šādām cenām:

|  |  |  |  |
| --- | --- | --- | --- |
| Nr.  p.k. | Pakalpojuma nosaukums  (atbilstoši Tehniskajai specifikācijai) | Daudzums  (informācijai) | Pakalpojuma vienas vienības **cena, EUR** bez PVN |
| 1. | Ieslodzījuma vietu infrastruktūras fotografēšana (t.sk. no katra objekta vismaz 15 apstrādātu fotogrāfiju izgatavošana un 1 Kanvas formāta fotogrāfijas izgatavošana) | 9\* |  |
| 2. | Objektu fotografēšana ieslodzījuma vietu infrastruktūrā | 3 |  |
| 3. | Portretfoto sagatavošana | 15 |  |
| 4. | Fotogrāfa pakalpojumi dažāda formāta pasākumos | 8 |  |
| **Kopā: \*\*** | | |  |

\* vienu vienību veido fotografēšana vienā objektā, tai skaitā arī iekļaujot izmaksas par 15 apstrādātām fotogrāfijām un 1 Kanvas formāta fotogrāfijas izgatavošanu un piegādi.

*\*\**Līgumcenā ir iekļauti visi nodokļi (izņemot PVN un izdevumi, tajā skaitā, transporta pakalpojumi, piegādes u.c. izmaksas, tajā skaitā saistīti ar tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmetu īstenošanu noteiktajā termiņā un vietā).

|  |  |
| --- | --- |
| **Pretendenta nosaukums, reģistrācijas Nr.:** |  |
| **Pretendenta juridiskā adrese** *(ja faktiskā adrese atšķiras, jānorāda arī tā)*: |  |
| Pretendents atbilst **mazajam** vai **vidējam uzņēmumam**[[1]](#footnote-1)*(jānorāda atbilstošais)* |  |
|  | |
| Tālruņa un faksa numurs: |  |
| Kontaktpersona par izteikto piedāvājumu: |  |
| Vārds, uzvārds: |  |
| Tālruņa numurs: |  |
| E-pasts: |  |
| Banka: |  |
| Kods: |  |
| Konts: |  |
| **Paraksttiesīgās personas vārds, uzvārds, statuss:** |  |
|  | |
| Persona, kura būs atbildīga par līguma izpildi (tiks ierakstīta līgumā): |  |
| Vārds, uzvārds: |  |
| Ieņemamais amats: |  |
| Tālruņa un faksa numurs: |  |
| E-pasts: |  |

3. pielikums

iepirkuma procedūras

(Nr. IeVP 2019/88/NFI)

Informatīvajam paziņojumam

Atbilstoši iepirkuma "Fotogrāfa pakalpojumi"

(iepirkuma identifikācijas Nr. IeVP 2019/88/NFI) informatīvajam paziņojumam

Apliecinājums

*(Vieta)*, *(Datums) (Dok. Nr.)*

Ar šo, *(pretendenta nosaukums),* reģ. Nr. \_\_\_\_\_\_\_\_\_, apliecinām savu dalību iepirkumā "Fotogrāfa pakalpojumi" (iepirkuma identifikācijas Nr. IeVP 2019/88/NFI) (turpmāk - iepirkums). Apstiprinām, ka esam iepazinušies ar iepirkuma noteikumiem (tai skaitā līguma projektu), un piekrītam visiem tajā minētajiem nosacījumiem, tie ir skaidri un saprotami, iebildumu vai pretenziju pret tiem nav.

Ar šo apliecinām, ka pirms veicamo darbu izpildes uzsākšanas, darbinieki tiks informēti par Ieslodzījuma vietu pārvaldes veiktajām pārbaudēm tās teritorijā, kā arī, par nepieciešamību izpildīt un pakļauties caurlaides punkta apsarga vai kontroles caurlaides punkta apsarga likumīgajām prasībām:

Iebraucot transporta kontroles caurlaides punkta transportlīdzekļu pārbaudes laukumā, Izpildītāja transportlīdzekļa vadītājam nepieciešams:

1. izslēgt transportlīdzekļa motoru un ieslēgt transportlīdzekļa stāvbremzi;

2. iziet no transportlīdzekļa kabīnes un sagatavot transportlīdzekli un kravu apskatei;

3. izpildīt un pakļauties transporta kontroles caurlaides punkta apsarga vai kontroles caurlaides punkta apsarga likumīgajām prasībām, kuras apsargs pilda saskaņā ar Ieslodzījuma vietu pārvaldes likuma 22. panta pirmās daļas 4. punktu, proti, nodod priekšmetus, izstrādājumus un vielas, kuras [..] aizliegts ienest, lietot un glabāt ieslodzījuma vietā [..], kas izriet no šāda tiesiskā regulējuma:

3.1. Krimināllikums;

3.2. Latvijas Administratīvo pārkāpumu kodekss;

3.3. Ministru kabineta 2006. gada 30. maija noteikumu Nr. 423 "Brīvības atņemšanas iestādes iekšējās kārtības noteikumi" 1. pielikums;

3.4. Ministru kabineta 2007. gada 27. novembra noteikumu Nr. 800 "Izmeklēšanas cietuma iekšējās kārtības noteikumi" 4. un 5. pielikums.

4. nodot īslaicīgā glabāšanā mobilo telefonu, tā piederumus un sastāvdaļas (SIM karte, akumulators, uzlādes ierīce u.c.) vai citus sakaru līdzekļus, datu nesējus (dažāda veida atmiņas kartes, CD vai DVD diskus u.c.), modemu, rūteri, kā arī jebkuru citu priekšmetu, izstrādājumu un vielu, ko ieslodzītais var izmantot bēgšanai, uzbrukumam vai citai prettiesiskai darbībai.

Pasūtītāja amatpersonas ieslodzījuma vietas teritorijā ir tiesīgi konfiscēt narkotiskās un psihotropās vielas, sprāgstošas vielas, ieročus, munīciju, alkoholiskos dzērienus – priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā.

Izpildītājs informē darbiniekus par to, ka viņiem jāievēro un jāizpilda Iepirkuma nolikuma, Līguma nosacījumi, Latvijas Republikā spēkā esošie normatīvie akti, kas regulē režīma pamatnoteikumus ieslodzījuma vietās, tajā skaitā veic savu darbinieku instruktāžu.

Ja Izpildītāja darbinieks atsakās izpildīt transporta kontroles caurlaides punkta apsarga vai kontroles caurlaides punkta apsarga likumīgās prasības, tad Izpildītāja darbiniekam var tikt kavēta vai atteikta ieslodzījuma vietas apmeklēšana un ja šī iemesla dēļ ir kavēta pakalpojuma sniegšana, tad uzskatāms, ka Izpildītāja vainas dēļ notika pakalpojuma sniegšanas kavējums ar visām no tā izrietošām sankcijām.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.v. (ja tāds ir)

4. pielikums

iepirkuma procedūras

(Nr. IeVP 2019/88/NFI)

Informatīvajam paziņojumam

Pieredzes apliecinājums

Ar šo, *(pretendenta nosaukums),* reģ. Nr. \_\_\_\_\_\_\_\_\_, apliecinām, ka pēdējo 3 (trīs) gadu laikā (2016, 2017, 2018.gads, tiks ņemts vērā arī 2019.gads) esam snieguši šādus foto pakalpojumus: 1. ēku un teritoriju fotografēšana (tai skaitā teritoriju aerofotografēšana no drona) un fotogrāfiju apstrāde, 2. atsevišķu lietu un objektu mākslinieciska fotografēšana un fotogrāfiju apstrāde, 3. portret foto sagatavošana un apstrāde, 4. foto pakalpojumu nodrošināšana vismaz 3 dažāda formāta pasākumos un Pakalpojuma izpildē tiks iesaistīti tikai tādi speciālisti, kuru pieredze (vai līdzvērtīga pieredze) ir norādīta šajā apliecinājumā.

|  |  |  |  |  |
| --- | --- | --- | --- | --- |
| Nr. | Foto pakalpojumi | Pasākuma nosaukums, dalībnieku skaits, fotografēšanas norises vieta | Pasākumā sniegto pakalpojumu apraksts | Foto pakalpojuma saņēmēja nosaukums, kontaktpersonas vārds, uzvārds, tālruņa numurs. |
| 1. | Ēku un teritoriju fotografēšana (tai skaitā teritoriju aerofotografēšana no drona) un fotogrāfiju apstrāde |  |  |  |
| 2. | Atsevišķu lietu un objektu mākslinieciska fotografēšana un fotogrāfiju apstrāde |  |  |  |
| 3. | Portretfoto sagatavošana un apstrāde |  |  |  |
| 4. | Foto pakalpojumu nodrošināšana vismaz 3 dažāda formāta pasākumos | - | - | - |
| 4.1. |  |  |  |  |
| 4.2. |  |  |  |  |
| 4.3. |  |  |  |  |

\*pieredzes aprakstam pievienot vismaz 15 pretendenta sniegto foto pakalpojumu rezultātā uzņemtas dažāda stila (no dažāda vaida pasākumiem, portretfoto, ēku un teritoriju foto, atsevišķu lietu un objektu foto) fotogrāfijas no vismaz 5 dažādiem objektiem/ pasākumiem, kas raksturo pretendenta darba kvalitāti un stilu. Fotogrāfijas iesniedzamas digitālās informācijas datu nesējā (DVD, USB, u.tml.).

4. pielikums

iepirkuma procedūras

(Nr. IeVP 2019/88/NFI)

Informatīvajam paziņojumam

**LĪGUMS Nr**. 1/\_\_\_\_/2019/NFI (Projekts)

"Fotogrāfa pakalpojumi"

Rīgā,2019.gada \_\_.\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīgā, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums”, turpmāk - Pasūtītājs, no vienas puses, un

***\_\_\_\_\_\_\_\_\_\_\_\_\_\_\_\_***, \_\_\_\_\_\_\_\_\_\_\_\_\_, \_\_\_\_\_\_\_\_ adrese: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses, abi kopā saukti Puses, pamatojoties uz iepirkuma "Fotogrāfa pakalpojumi" (iepirkuma reģistrācijas Nr. 2019/88/NFI) (turpmāk – Iepirkums), rezultātiem, Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pasūtītājs uzdod un apmaksā, bet Izpildītājs nodrošina fotogrāfa pakalpojumus (turpmāk – Pakalpojums), atbilstoši Līguma noteikumiem, Iepirkumam iesniegtajai Tehniskajai specifikācijai un Finanšu piedāvājumam, kas noformēts kā Līguma Pielikums, un ir Līguma neatņemama sastāvdaļa.

1.2. Līgums ir spēkā no noslēgšanas brīža līdz \_\_\_.gada \_\_.\_\_\_\_\_\_\_\_.

1.3. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnīgi nokārtoti visi maksājumi.

**2. Līgumcena un norēķinu kārtība**

2.1. Līgumcena bez pievienotās vērtības nodokļa (turpmāk – Nodoklis)par Līguma 1.1. punktā minētā Pakalpojuma kvalitatīvu izpildījumu ir līdz **\_\_\_\_,\_\_** EUR *summa vārdiem*) visā Līguma darbības laikā.

2.2. Līgumcena, kas noteikta Līguma 2.1.punktā, nav pakļauta nekādam cenu pieaugumam samaksā par Pakalpojumu, materiāliem, valūtas kursu izmaiņām, inflācijai vai kam citam, kas varētu mainīt Līgumcenu. Līguma Pakalpojuma izmaksas paliek nemainīgas visā Līguma darbības laikā.

2.3. Pēc katras Pakalpojuma sniegšanas reizes Izpildītājs izraksta Pasūtītājam rēķinu, pamatojoties uz savstarpēji parakstītu Pakalpojuma pieņemšanas – nodošanas aktu.

2.4. Līgumcenas apmaksa tiek veikta no Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) finanšu līdzekļiem. Izpildītājam rēķinā jānorāda atsauce uz Līgumu un finansējuma avotu.

2.5. Rēķinā Izpildītājs norāda Līguma noslēgšanas datumu un numuru, Pakalpojuma pieņemšanas – nodošanas akta numuru, sniegtā Pakalpojuma cenu, Nodokļalikmi, kopējo apmaksājamo summu, finansēšanas avotu.

2.6. Puses piemēro Nodokli saskaņā ar Latvijas Republikā spēkā esošajos normatīvajos aktos noteikto kārtību un apmēru.

2.7. Pasūtītājs veic apmaksu par pieņemto Pakalpojumu 30 (trīsdesmit) kalendāra dienu laikā pēc Izpildītāja rēķina saņemšanas dienas ar pārskaitījumu uz Izpildītāja norēķinu kontu.

2.8. Par samaksas dienu tiek uzskatīta diena, kad Pasūtītājs veic pārskaitījumu uz Izpildītāja norēķinu kontu.

**3. Pakalpojuma izpildes vispārīgie noteikumi**

3.1. Pasūtītājs veic pasūtījumu vismaz 5 (piecas) kalendārās dienas pirms plānotā fotografēšanas datuma, nosūtot informāciju uz Līgumā norādītās Izpildītāja atbildīgās personas e-pastu vai informējot telefoniski.

3.2. Izpildītāja kontaktpersona sniedz apstiprinājumu Pasūtītāja kontaktpersonai par pieprasījuma par Pakalpojuma sniegšanas saņemšanu elektroniski vai mutiski.

3.3. Izpildītājs vismaz 2 (divas) kalendārās dienas pirms plānotā fotografēšanas datuma elektroniski nosūta Pasūtītāja atbildīgajai personai šādu informāciju (informācijas aktualizāciju veic pēc nepieciešamības):

3.3.1. Izpildītāja darbinieka vārdu, uzvārdu un personas kodu (ja nav personas koda, norāda dzimšanas datus), kurš apmeklēs ieslodzījuma vietu;

3.3.2. Izpildītāja izmantojamo transportlīdzekļu nosaukumus un valsts reģistrācijas numurus, kuri iebrauks ieslodzījuma vietas teritorijā;

3.3.3. transportlīdzekļa vadītāja vārdu, uzvārdu un personas kodu (ja nav personas koda, norāda dzimšanas datus).

3.4. Izpildītājs nodrošina Līguma saistību izpildi, sniedzot Pakalpojumu saskaņā ar Līguma Pielikumā noteikto tehnisko specifikāciju, ņemot vērā Pasūtītāja sniegto informāciju un atbilstoši spēkā esošajiem normatīvajiem aktiem, kuri regulē Pakalpojuma sniegšanas nozari.

3.5. Pasūtītājs pieņem Pakalpojumus, pārbaudot katru Izpildītāja izgatavoto fotogrāfiju, un ne vēlāk kā 5 (piecu) darba dienu laikā rakstiski informē Izpildītāju par pretenzijām, ja tādas ir.

3.6. Ja Pasūtītājs bez pamatota iemesla kavējas pieņemt Izpildītāja izgatavoto fotogrāfiju pasūtījumu un 3.5.apakšpunktā minētajā termiņā nepaziņo Izpildītājam par savām pretenzijām, tiek uzskatīts, ka Pasūtītājs pasūtījumu ir pieņēmis.

3.7. Puses noformē pieņemšanas-nodošanas aktu pēc katras pakalpojuma sniegšanas reizes. Pakalpojums ir uzskatāms par izpildītu ar Pakalpojuma pieņemšanas – nodošanas akta abpusējas parakstīšanas brīdi.

3.8. Uz Izpildītāja sadarbības partneri ir attiecināmas Līguma 3.3.punktā norādītās prasības.

3.9. Ja Izpildītājs neiesniegs Līguma 3.3.punktā prasīto informāciju, tad var tikt kavēta vai atteikta ieslodzījuma vietas apmeklēšana.

3.10. Ieeja ieslodzījuma vietā ir atļauta, uzrādot derīgu vienu no šādiem dokumentiem:

3.10.1. personu apliecinošu dokumentu (personas apliecība vai pase);

3.10.2. pagaidu dokumentu (atgriešanās apliecība vai pagaidu ceļošanas dokuments);

3.10.3. ceļošanas dokumentu ar ielīmētu noteikta parauga vīzu, ja vīzas nepieciešamība ir noteikta ārējos normatīvajos tiesību aktos: vai uzturēšanās atļauju (prasība attiecas tikai uz ārvalstnieku).

**4. Pušu pienākumi un tiesības**

4.1. Izpildītājs apņemas sniegt Līguma 1.1.punktā minēto Pakalpojumu Līguma noteiktajā termiņā.

4.2. Izpildītājs sniedz Pakalpojumu kvalitatīvi, ar saviem resursiem un materiāltehniskiem līdzekļiem. Kvalitatīvs Pakalpojums Līguma izpratnē ir Pakalpojums, kas izpildīts atbilstoši Latvijas Republikas spēkā esošo normatīvo aktu prasībām attiecībā uz Pakalpojuma izpildi, kā arī vispārpieņemtai labai praksei, Pakalpojuma sniegšanas nozarē.

4.3. Izpildītājs ir atbildīgs par Latvijas Republikā spēkā esošo normatīvo aktu, kas attiecas uz Pakalpojuma sniegšanu, ievērošanu.

4.4. Par līgumsaistību nepilnīgu izpildi vai nepienācīgu izpildi Izpildītājs ir atbildīgs saskaņā ar Latvijas Republikā spēkā esošajiem normatīvajiem aktiem un Līguma noteikumiem.

4.5. Ja Līguma darbības laikā Pakalpojuma izpilde ir saistīta ar trešo personu intelektuālā īpašuma tiesību izmantošanu, tad Izpildītājs garantē, ka viņam ir visas nepieciešamās licences un/vai atļaujas minēto intelektuālā īpašuma tiesību izmantošanai.

4.6. Pasūtītājs iepazīstina Izpildītāju ar informāciju, kas viņam nepieciešama kvalitatīvai Pakalpojuma izpildei.

4.7. Pasūtītājs ir tiesīgs atteikt parakstīt Pakalpojuma pieņemšanas-nodošanas aktu, pamatojot to ar attiecīgajiem iebildumiem, ja ir pietiekošs pamats uzskatīt, ka Pakalpojums ir izpildīts neatbilstoši Līguma noteikumiem vai spēkā esošiem normatīvajiem aktiem.

4.8. Pasūtītājs apņemas savlaicīgi veikt samaksu par kvalitatīvi sniegto Pakalpojumu saskaņā ar Līguma noteikumiem.

4.9. Gadījumā, ja Pasūtītājs konstatē, ka Pakalpojums ir izpildīts nekvalitatīvi, neatbilstoši Līguma noteikumiem vai pārkāpj Latvijas Republikā spēkā esošos normatīvos aktus, tas informē Izpildītāju par konstatētajām neatbilstībām un Izpildītājs apņemas novērst norādītās neatbilstības un/vai trūkumus par saviem līdzekļiem Pasūtītāja norādītajā termiņā.

4.10. Pasūtītājs nenodrošina Izpildītāju ar telpām Līguma 1.1.punktā minētā Pakalpojuma izpildei.

4.11. Pasūtītājam ir tiesības prasīt no Izpildītāja līgumsodu 350,00 EUR (trīs simti piecdesmit *euro* un nulle centi) apmērā, gadījumā ja Izpildītājs izvairās no savu saistību izpildes vai nepilda savas saistības pienācīgā kārtā, un / vai minētā neatbilstība nav vai nevar tikt novērsta Līgumā paredzētajā termiņā. Minētajā gadījumā Izpildītājs atlīdzina Pasūtītājam arī visus šajā sakarā radušos zaudējumus.

4.12. Gadījumā, ja Pasūtītājs nokavējis Līguma 2.7.punktā norādīto termiņu, tad Pasūtītājs, pēc Izpildītāja rakstveida pieprasījuma, apņemas samaksāt Izpildītājam līgumsodu 1% (viens procents) apmērā no nesamaksātā rēķina summas par katru nokavēto dienu, bet ne vairāk, ka 10 % (desmit procenti) no Līgumcenas.

4.13. Izpildītājs nododot Pasūtītājam Pakalpojumu, vienlaikus nodod arī Pasūtītājam visas Pakalpojuma izpildes rezultātā radīto autora darbu mantiskās tiesības attiecībā uz autora darbu (tajā skaitā tiesības autora darbu publiskot, reproducēt, izplatīt, iznomāt vai publiski patapināt, retranslēt pa kabeļu tīkliem, aranžēt, padarīt pieejamu publikai, izmantot autora darbu jebkādā veidā, atļaut vai aizliegt tā izmantošanu, saņemt atlīdzību par izmantošanu utt.). Izpildītājs piekrīt, ka Pasūtītājs izmanto šīs tiesības brīvi pēc sava ieskata, tajā skaitā ir tiesīgs nodot tās tālāk trešajām personām. Izpildītājs garantē, ka autora mantiskās tiesības uz autora darbu tas nenodos trešajām personām pirms autora darbs tiek nodots Pasūtītājam vai pēc autora darba nodošanas Pasūtītājam. Pasūtītājs garantē autora personisko tiesību ievērošanu autora darba izmantošanas gaitā. Ja autors izmanto savas autora personiskās tiesības, tādējādi radot zaudējumus Pasūtītājam, tad Izpildītājs atlīdzina Pasūtītājam šādi nodarītos zaudējumus. Autora darba autoram ir tiesības noteikt veidu, kādā noformējama atsauce uz autoru darbu izmantošanas gaitā. Ja autora vārda norādīšanas veids nav noteikts, tad Pasūtītājs to norāda pēc sava ieskata atbilstoši vispārpieņemtajiem standartiem.

**5. Nepārvarama vara**

5.1. Ja Izpildītājs vai Pasūtītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citi stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

5.2. Ja Līguma 5.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 5.1.punktā minēto apstākļu iestāšanās brīdim.

5.3. Puse, kurai kļuvis neiespējami izpildīt saistības Līguma 5.1.punktā minēto apstākļu dēļ, 10 (desmit) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu, ja šādus apstākļus var apliecināt valsts vai pašvaldības institūcija.

**6. Līguma grozīšana un izbeigšana**

6.1. Līgumu var izbeigt Pusēm rakstveidā vienojoties, ja vienošanās ir pamatota ar objektīviem apsvērumiem, kurus Puses nebija paredzējušas un nevarēja paredzēt Līguma noslēgšanas brīdī.

6.2. Pasūtītājs ir tiesīgs vienpusēji lauzt Līgumu, neatlīdzinot Izpildītājam nekādus zaudējumus šādos gadījumos:

6.2.1. ja Izpildītājs atkārtoti ir nokavējis Pakalpojuma sniegšanas termiņu;

6.2.2. ja Izpildītājs sniedz Pakalpojumu neatbilstoši Līguma noteikumiem un šī neatbilstība nav vai nevar tikt novērsta Līgumā paredzētajā termiņā;

6.2.3. ja Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

6.2.4. Izpildītājs Līguma noslēgšanas vai Līguma izpildes laikā veicis prettiesisku darbību;

6.2.5. ja Izpildītājs Pasūtītājam ir nodarījis zaudējumus;

6.2.6. ja Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietā vai ir pasludināts Izpildītāja maksātnespējas process;

6.2.7. ja Līguma izpildi padara neiespējamu nepārvarama vara;

6.2.8. ārvalstu finanšu instrumenta vadībā iesaistīta iestāde, konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota projekta izmaksu korekcija vismaz 50 % (piecdesmit procenti) apmērā;

6.2.9. ja Latvijas Republikas Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs paredzēja izmantot Līgumā paredzēto maksājuma saistību segšanai.

6.3. Pirms Līguma laušanas, pamatojoties uz Līguma 6.2.2.apakšpunktu, Pasūtītājs iesniedz Izpildītājam pretenziju par sniegtā Pakalpojuma kvalitāti.

6.4. Līguma 6.2.punktā noteiktajos gadījumos Līgums uzskatāms par izbeigtu 7.(septītajā) darba dienā pēc Pasūtītāja paziņojuma par atkāpšanos (ierakstīts sūtījums) izsūtīšanas dienas.

6.5. Katrai no Pusēm ir tiesības izbeigt Līgumu, brīdinot par to otro Pusi vismaz 30 (trīsdesmit) kalendāras dienas iepriekš.

6.6. Līgumu var grozīt, papildināt ar Pušu rakstveida vienošanos, kas tiek noformēta pielikuma veidā un ir Līguma neatņemama sastāvdaļa.

6.7. Ja Pasūtītājs lauž Līgumu saskaņā ar Līguma 6.3. punktu nosacījumiem, Izpildītājs maksā Pasūtītājam papildu līgumsodu 10% (desmit procentu) apmērā no Līgumcenas.

6.8. Ja Pasūtītājs pēc savas iniciatīvas vēlas samazināt Pakalpojuma apjomu, kas ar Līgumu ir uzticēts Izpildītājam, Pasūtītājs rakstiski brīdina par to Izpildītāju 7 (septiņas) kalendārās dienas iepriekš.

6.9. Pasūtītājam ir tiesības vienpusēji atkāpties no Līguma, ja, Līguma izpildes laikā pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likuma regulējumam).

**7. Strīdu izskatīšanas kārtība**

7.1. Strīdus un nesaskaņas, kas var rasties Līguma izpildes laikā, Puses risina savstarpējo pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

7.2. Nosacījumus, kas nav atrunāti Līgumā, Puses izpilda saskaņā ar Ministru kabineta 2016.gada 20.septembra instrukcijas Nr. 3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” prasībām.

**8.Fizisko personu datu aizsardzība**

8.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

8.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.

8.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

8.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

8.5. Neskatoties uz Līguma 8.3.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šā Līguma izpildes nodrošināšanai.

8.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šā Līguma izpildes nodrošināšanai.

**9. Citi noteikumi**

9.1. Jebkādas Izpildītāja sagatavotas fotogrāfijas vai citi materiāli, kas saistīti ar Līguma izpildi, vai citā veidā Līguma darbības laikā radītas intelektuālā īpašuma tiesības pieder Pasūtītājam un paliek tā īpašumā.

9.2. Pušu savstarpējie paziņojumi ir spēkā tikai tad, ja tie noformēti rakstiski (nosūtīt elektroniski uz Līgumā norādīto e-pasta adresi) un nogādāti otrai Pusei.

9.3. Par Līguma izpildi atbildīgās personas:

9.3.1. **No Pasūtītāja puses**:

|  |  |
| --- | --- |
| Vārds, uzvārds: | Aija Fedorova |
| Adrese: | Stabu iela 89, Rīga, LV-1009 |
| Telefona Nr.: | 67290261, m.t 26367395 |
| Fakss: | 67278697 |
| E-pasta adrese: | [aija.fedorova@ievp.gov.lv](mailto:aija.fedorova@ievp.gov.lv) |

Par Līguma izpildi atbildīgā persona no Pasūtītāja puses ir tiesīga koordinēt darbības atbilstoši Līgumam, pieņemt Pakalpojumu un parakstīt Pakalpojuma pieņemšanas – nodošanas aktu.

9.3.2. **No Izpildītāja puses**:

|  |  |
| --- | --- |
| Vārds, uzvārds: |  |
| Adrese: |  |
| Telefona Nr.: |  |
| Fakss: |  |
| E-pasta adrese: |  |

Par Līguma izpildi atbildīgā persona no Izpildītāja puses ir tiesīga koordinēt darbības atbilstoši Līgumam, nodot Pakalpojumu un parakstīt Pakalpojuma pieņemšanas – nodošanas aktu.

9.4. Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos un kārtībā.

9.5. Izpildītāja apakšuzņēmēju, kuru Izpildītājs iesaistījis Līguma izpildē un par kuru Iepirkumā sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma procedūrā, kā arī apakšuzņēmējus, uz kuru Iepirkumā Izpildītājs balstījies, lai apliecinātu savas kvalifikācijas atbilstību un Iepirkuma iesniegtajos dokumentos, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma nosacījumus.

9.6. Pasūtītājs var nepiekrist Līguma 9.5.punktā minētajai apakšuzņēmēju nomaiņai, ja pastāv kāds no šādiem nosacījumiem:

9.6.1. Izpildītāja piedāvātais apakšuzņēmējs neatbilst Iepirkuma noteiktajām  prasībām, kas attiecas uz apakšuzņēmējiem;

9.6.2. Ja Izpildītājs nomaina apakšuzņēmēju, uz kura iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību Iepirkuma prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma procedūrā noteiktajām prasībām.

9.7. Izpildītājs drīkst veiktapakšuzņēmēju nomaiņu, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai. Pasūtītājs piekrīt apakšuzņēmēja nomaiņai, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz Izpildītāju.

9.8. Pasūtītājs pieņem lēmumu atļaut vai atteikt Izpildītājam apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

9.9. Puses apņemas visā savā sadarbības laikā, kā arī pēc tā, neizpaust trešajām personām informāciju, kuru Puses nodevušas sakarā ar šajā Līgumā paredzēto savstarpējo sadarbību. Visa informācija tiek uzskatīta par konfidenciālu, un nevar tikt izpausta vai publiskota bez otras Puses rakstiskas piekrišanas.

9.10. Iebraucot transporta kontroles caurlaides punkta transportlīdzekļu pārbaudes laukumā, Izpildītāja transportlīdzekļa vadītājs:

9.10.1. izslēdz transportlīdzekļa motoru un ieslēdz transportlīdzekļa stāvbremzi;

9.10.2. iziet no transportlīdzekļa kabīnes un sagatavo transportlīdzekli un kravu apskatei;

9.10.3. izpilda un pakļaujas transporta kontroles caurlaides punkta apsarga vai kontroles caurlaides punkta apsarga likumīgajām prasībām, proti, nodod priekšmetus, izstrādājumus un vielas, kuras [..] aizliegts ienest, lietot un glabāt ieslodzījuma vietā [..], kas izriet no šāda tiesiskā regulējuma:

9.10.3.1. Krimināllikums;

9.10.3.2. Latvijas Administratīvo pārkāpumu kodekss;

9.10.3.3. Ministru kabineta 2006. gada 30. maija noteikumu Nr.423 “Brīvības atņemšanas iestādes iekšējās kārtības noteikumi” 1. pielikums;

9.10.3.4. Ministru kabineta 2007. gada 27. novembra noteikumu Nr.800 “Izmeklēšanas cietuma iekšējās kārtības noteikumi” 4. un 5. pielikums;

9.10.4. nodod īslaicīgā glabāšanā mobilo telefonu, tā piederumus un sastāvdaļas (SIM karte, akumulators, uzlādes ierīce u.c.) vai citus sakaru līdzekļus, datu nesējus (dažāda veida atmiņas kartes, CD vai DVD diskus u.c.), modemu, rūteri, kā arī jebkuru citu priekšmetu, izstrādājumu un vielu, ko ieslodzītais var izmantot bēgšanai, uzbrukumam vai citai prettiesiskai darbībai, ja vien šo priekšmetu, izstrādājumu un vielu Pasūtītājs (vai pilnvarotā persona) ir atļāvis ienest ieslodzījuma vietā.

9.11. Līguma 9.10. punktā minētie nosacījumi attiecas un ir saistošie arī Izpildītāja apakšuzņēmējam, kuru Izpildītājs patstāvīgi informē par minēto.

9.12. Ja Izpildītāja darbinieks atsakās izpildīt ieslodzījuma vietas transporta kontroles caurlaides punkta apsarga vai kontroles caurlaides punkta apsarga likumīgās prasības, tad Izpildītāja darbiniekam var tikt kavēta vai atteikta ieslodzījuma vietas apmeklēšana un ja šī iemesla dēļ ir kavēta Darbu izpilde, tad uzskatāms, ka Izpildītāja vainas dēļ notika Darbu izpildes kavējums ar visām no tā izrietošām sankcijām, kas minēti Līgumā.

9.13. Puses 5 (piecu) darba dienu laikā informē viena otru par adreses, norēķinu kontu vai citu rekvizītu izmaiņām.

9.14. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

9.15. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

9.16. Līgums sagatavots latviešu valodā uz 7 (septiņām) lapām ar Pielikumu uz \_\_ (\_\_\_\_) lapām, 2 (divos) identiskos eksemplāros, un izsniegts pa 1 (vienam) parakstītam eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu rekvizīti un paraksti**

|  |  |
| --- | --- |
| Pasūtītājs : | Izpildītājs: |
| **Ieslodzījuma vietu pārvalde** | **\_\_\_\_\_\_\_\_\_\_\_\_\_\_\_\_\_\_\_\_** |
| Reģistrācijas Nr.90000027165  Juridiskā adrese: Stabu iela 89, Rīga,  LV-1009 | Reģistrācijas Nr.\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_ |
| Banka: Valsts kase  Konts: \_\_\_\_\_\_\_\_\_\_\_\_\_\_\_\_\_\_\_\_\_\_ | Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_ | Kods: \_\_\_\_\_\_\_\_\_\_\_ |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_I.Spure  /amats, paraksts, paraksta atšifrējums/ | Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ |
| z.v. | z.v. |

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)